ระบบคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ

ว่าด้วยการจำหน่ายหนี้

พ.ศ. ๒๕๖๑

โดยที่เป็นการสมควรมีระเบียบว่าด้วยการจำหน่ายหนี้ของสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ เพื่อให้การจำหน่ายหนี้เป็นไปด้วยความเหมาะสมและมีประสิทธิภาพ

อาศัยอำนาจตามความในมาตรา ๒๗ (๑๙) แห่งพระราชบัญญัติงค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ และมาตรา ๕๘ แห่งพระราชบัญญัติงค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม พ.ศ. ๒๕๕๓ ซึ่งแก้ไขเพิ่มเติมโดยพระราชบัญญัติงค์กรจัดสรรคลื่นความถี่และกำกับการประกอบกิจการวิทยุกระจายเสียง วิทยุโทรทัศน์ และกิจการโทรคมนาคม (ฉบับที่ ๒) พ.ศ. ๒๕๖๐ คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติกาวด้วยการจำหน่ายหนี้ พ.ศ. ๒๕๖๑”

ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจฉานุเบกษาเป็นต้นไป

ข้อ ๓ ให้ยกเลิกระเบียบคณะกรรมการกิจการโทรคมนาคมแห่งชาติกาวด้วยหลักเกณฑ์ การบริหารจัดการสินทรัพย์ครองคำเช่าใช้เครื่องวิทยุคอมนาคมและคำตอบแทนในการใช้ความถี่วิทยุ พ.ศ. ๒๕๕๐

ข้อ 4 บรรดาระเบียบ ประกาศ หลักเกณฑ์ฯ เห็นคำสั่งอื่นใด ในส่วนที่ได้กำหนดไว้แล้ว ในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทน

ข้อ 5 ในระเบียบนี้
“ลูกหนี้” มายความว่า บุคคลหรือนิติตบุคคลที่มีหนี้ค้างชำระกับสำนักงาน กสทช.
และให้มหายความรวมถึงผู้ค้ำประกันการชำระหนี้ของลูกหนี้ด้วย ทั้งนี้ ไม่รวมถึงหนี้ที่เกิดจากการประมูลคลื่นความถี่
“เจ้าหน้าที่” มายความว่า พนักงานของสำนักงาน กสทช. ที่ได้รับมอบหมายให้รับผิดชอบดำเนินการเกี่ยวกับการจำหน่ายหนี้

ข้อ ๖ การดำเนินการเร่งรัดติดตามหนี้ การดำเนินการบังคับทางปกครองหรือการดำเนินคดี
การบังคับคดีและสืบหาหลักทรัพย์หรือทรัพย์สินของลูกหนี้ตามคำพิพากษา ให้เป็นไปตามที่สำนักงาน
กสทช. กำหนด

ข้อ ๗ หนี้ที่จะจำหน่ายเป็นหนี้สูญ ต้องมีลักษณะอย่างใดอย่างหนึ่ง ดังนี้
(๑) เป็นหนี้จำนวนเงินไม่เกินห้าหมื่นบาทและเลขาธิการ กสทช. พิจารณาเห็นว่าเจ้าหน้าที่
ได้ดำเนินการติดตามทวงถามพอสมควรแล้ว หากจะดำเนินคดีทางศาลจะไม่คุ้มกับค่าใช้จ่าย
(๒) เป็นหนี้จำนวนเงินเกินห้าหมื่นบาทและเลขาธิการ กสทช. โดยความเห็นชอบของประธาน
กสทช. พิจารณาเห็นว่าเจ้าหน้าที่ได้ดำเนินการติดตามทวงถามพอสมควรแล้ว หากจะดำเนินคดี
ทางศาลจะไม่คุ้มกับค่าใช้จ่าย
(๓) เป็นหนี้ตามคำพิพากษาที่เจ้าหน้าที่ได้ดำเนินการติดตามสืบหาหลักทรัพย์หรือทรัพย์สิน
เพื่อจะบังคับชำระหนี้จนครบระยะเวลาบังคับคดีตามกฎหมายแล้ว และไม่ปรากฏว่าลูกหนี้มีหลักทรัพย์
หรือทรัพย์สินที่จะบังคับชำระหนี้ได้
(๔) เป็นหนี้ที่ศาลมีคำพิพากษาหรือคำสั่งถึงที่สุดให้สำนักงาน กสทช. ไม่อาจได้รับชำระหนี้
ไม่ว่าเต็มจำนวนหรือบางส่วน
(๕) เป็นหนี้ส่วนที่ขาดเนื่องจากการที่สำนักงาน กสทช. ทำสัญญาประนีประนอมยอมความ
หรือกรณีที่ศาลมีคำพิพากษาตามยอมลดจำนวนหนี้ให้กับลูกหนี้
(๖) เป็นหนี้ที่เจ้าหน้าที่ได้ดำเนินการติดตามทวงถามพอสมควรแล้ว หรือมีการฟ้องคดี
ให้ลูกหนี้ชำระแล้ว แต่ไม่ได้รับชำระหนี้โดยปรากฏว่า
(ก) ลูกหนี้ถึงแก่ความตายหรือเป็นคนสาบสูญหรือเลิกกิจการและไม่มีทรัพย์สินใด ๆ
จะเรียกร้องให้ชำระหนี้ได้ หากฟ้องคดีหรือดำเนินการต่อไปจะทำให้สำนักงาน กสทช. เสียค่าใช้จ่าย
ไม่คุ้มกับหนี้ที่จะได้รับชำระ
(ข) ลูกหนี้ได้เลิกกิจการและมีหนี้ของเจ้าหนี้รายอื่นมีบุริมสิทธิเหนือทรัพย์สินทั้งหมด
ของลูกหนี้และอยู่ในลำดับที่จะได้รับชำระหนี้ก่อนเป็นจำนวนมากกว่าทรัพย์สินของลูกหนี้
(ค) ได้ยื่นคำขอรับชำระหนี้ในคดีอื่นที่ลูกหนี้ถูกฟ้องล้มละลายและศาลมีคำสั่งถึงที่สุด
ยกคำขอรับชำระหนี้ หรือ
(ง) ลูกหนี้ถูกศาลพิพากษาให้เป็นบุคคลล้มละลาย และได้มีการแบ่งทรัพย์สินของลูกหนี้
ครั้งแรกหรือศาลมีคำสั่งให้ปิดคดีเนื่องจากไม่สามารถรวบรวมทรัพย์สินของลูกหนี้เพื่อแบ่งชำระหนี้ได้อีก
หรือศาลมีคำสั่งยกเลิกการล้มละลาย หรือลูกหนี้ถูกปลดจากคดีล้มละลายอันเป็นเหตุให้หลุดพ้น
จากหนี้สินทั้งปวง

ข้อ ๘ ให้บุคคลต่อไปนี้มีอำนาจในการอนุมัติตัดจำหน่ายหนี้สูญออกจากบัญชีลูกหนี้
(๑) เลขาธิการ กสทช. สำหรับหนี้ของลูกหนี้แต่ละรายไม่เกินสามแสนบาท

(๒) เลขาธิการ กสทช. โดยความเห็นชอบของประธาน กสทช. สำหรับหนี้ของลูกหนี้แต่ละราย
เกินสามแสนบาทขึ้นไป แต่ไม่เกินหนึ่งล้านบาท
(๓) หนี้ของลูกหนี้แต่ละรายเกินหนึ่งล้านบาทขึ้นไป ให้เสนอ กสทช. พิจารณาเป็นกรณี ๆ ไป
ข้อ ๙ หนี้ที่ได้รับการอนุมัติให้จำหน่ายแล้ว ให้เจ้าหน้าที่ยุติการติดตามทางถามหรือดำเนินการ
ตามกฎหมาย และจำหน่ายหนี้นั้นออกจากบัญชีลูกหนี้ของสำนักงาน กสทช.
ข้อ ๑๐ หนี้ที่ผู้มีอำนาจตามข้อ ๘ ได้อนุมัติให้ตัดจำหน่ายหนี้สูญแล้วในรอบระยะเวลาบัญชีใด
ให้ถือเป็นรายจ่ายในรอบระยะเวลาบัญชีนั้น
ข้อ ๑๑ ให้สำนักงาน กสทช. รายงานผลการดำเนินงานต่อ กสทช. ภายในสามสิบวัน
นับแต่วันที่ได้อนุมัติให้มีการจำหน่ายหนี้
ข้อ ๑๒ บรรดาการดำเนินการใด ๆ เกี่ยวกับการจำหน่ายหนี้และการรายงาน ซึ่งได้ดำเนินการ
ไปโดยถูกต้องตามระเบียบคณะกรรมการกิจการโทรคมนาคมแห่งชาติว่าด้วยหลักเกณฑ์การบริหารจัดการ
สิทธิเรียกร้องค่าเช่าใช้เครื่องวิทยุคมนาคมและค่าตอบแทนในการใช้ความถี่วิทยุ พ.ศ. ๒๕๕๐
ที่ใช้อยู่ก่อนวันที่ระเบียบนี้ใช้บังคับและยังไม่แล้วเสร็จ ให้ดำเนินการต่อไปตามระเบียบคณะกรรมการ
กิจการโทรคมนาคมแห่งชาตินั้นจนกว่าจะแล้วเสร็จ
ข้อ ๑๓ ให้ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ
รักษาการตามระเบียบนี้และมีอำนาจในการพิจารณาวินิจฉัยปัญหาเกี่ยวกับการปฏิบัติตามระเบียบนี้
ประกาศ ณ วันที่ ๑๔ ธันวาคม พ.ศ. ๒๕๖๑
พลเอก สุกิจ มหะสนทร
กรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติ
ทำหน้าที่ประธานกรรมการกิจการกระจายเสียง
กิจการโทรทัศน์ และกิจการโทรคมนาคมแห่งชาติ